CELEX: 31998D0535
Language: bg
Date: 1998-09-03 00:00:00
Title: Решение на Комисията от 3 септември 1998 година относно общ технически регламент за телефонната система за връзка с въздушни обекти (TFTS) (нотифицирано под номер С(1998) 2378)Текст от значение за ЕИП.

13/ 24
            
            
               BG
            
            
               Официален вестник на Европейския съюз
            
            
               25
            
         31998D0535
   
               L 251/36
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 3 септември 1998 година
   относно общ технически регламент за телефонната система за връзка с въздушни обекти (TFTS)
   (нотифицирано под номер С(1998) 2378)
   (текст от значение за ЕИП)
   (98/535/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите земни станции, включително и взаимното признаване на тяхното съответствие (1), и по специално член 7, параграф 2, второ тире от нея,
   като има предвид, че Комисията е приела мерки за идентифициране вида крайни далекосъобщителни устройства, за които се изисква общ технически регламент, а също и свързаното с това заявление за обхват в съответствие с член 7, параграф 2, първо тире;
   като има предвид, че следва да бъдат приети съответните хармонизирани стандарти или части от тях, прилагащи основните изисквания, които трябва да бъдат трансформирани в общ технически регламент;
   като има предвид, че за да се осигури непрекъснат достъп до пазарите за производителите, е необходимо да се въведат преходни договорености относно системите, одобрени в съответствие с националните разпоредби за одобрение на типа;
   като има предвид, че предложението е предадено на Комитета (АСТЕ) в съответствие с член 29, параграф 2;
   като има предвид, че общият технически регламент, приет в настоящото решение, е в съответствие със становището на Комитета за одобрение на крайните устройства (АСТЕ),
   ПРИЕ НАСТОЯЩОТО РЕШЕНИЕ:
   Член 1
   1.   Настоящото решение се прилага по отношение на крайните устройства, предназначени да бъдат свързани към обществена далекосъобщителна мрежа и попадащи в обхвата на хармонизирания стандарт, определен в член 2, параграф 1.
   2.   Настоящото решение установява общ технически регламент относно техническите характеристики, изискванията за електрически и механичен интерфейс, и протокола за контрол на достъпа, които трябва да бъдат предоставени от крайни устройства, които са в състояние и са предназначени от производителя или неговия представител да бъдат използвани в телефонната система за връзка с въздушни обекти (TFTS).
   Член 2
   1.   Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, съществените изисквания, посочени в член 5 от Директива 98/13/EО. Позоваване на стандарта е изложено в приложението.
   2.   Крайните устройства, предмет на настоящото решение, са в съответствие с общия технически регламент, посочен в параграф 1, отговарят на съществените изисквания, посочени в член 5, букви а) и б) от Директива 98/13/ЕО и отговарят на изискванията на всички други приложими директиви, и по-специално Директиви 73/23/ЕИО (2) и 89/336/ЕИО (3) на Съвета.
   Член 3
   С оглед на крайните устройства, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 на Директива 98/13/ЕО, използват или осигуряват използването на хармонизирания стандарт, посочен в приложението, след влизането в сила на настоящото решение.
   Член 4
   1.   Националните разпоредби за одобрение на типа, отнасящи се до устройства в рамките на обхвата на хармонизирания стандарт, посочен в приложението, няма да се прилагат три месеца след датата на влизане в сила на настоящото решение.
   2.   Крайните устройства, одобрени по силата на тези национални правила за одобрение на типа, могат да продължат да бъдат пускани на националните пазари и да бъдат пускани в действие.
   Член 5
   Адресати на настоящото решение са държавите-членки.
   
      Съставено в Брюксел на 3 септември 1998 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 74, 12.3.1998 г., стр. 1.
   
      (2)  ОВ L 77, 26.3.1973 г., стр. 29.
   
      (3)  ОВ L 139, 23.5.1989 г., стр. 19.
   ПРИЛОЖЕНИЕ
   Позоваване на приложимия хармонизиран стандарт
   Хармонизираният стандарт, посочен в член 2 от решението, е:
   Electromagnetic compatibility and radio spectrum matters (ERM); terrestrial flight telecommunications system (TFTS); technical requirements for TFTS
   (Eлектромагнитна съвместимост и въпроси на радиоспектъра (ERM); телефонна система за връзка с въздушни обекти (TFTS); технически изисквания за TFTS.)
   ETSI
   Европейски институт за стандарти в далекосъобщенията
   Секретариат на ETSI
   TBR 23 – март 1998 г.
   (с изключение на въведението)
   Допълнителна информация
   Европейският институт за стандарти в далекосъобщенията е признат в съответствие с Директива 83/189/EИО на Съвета (1).
   Посоченият по-горе хармонизиран стандарт е създаден в съответствие с мандат, предоставен в рамките на съответните процедури, предвидени в Директива 83/189/EИО на Съвета.
   Пълният текст на хармонизирания стандарт, посочен по-горе, може да бъде получен от:
   
               
                           Европейски институт за стандарти в далекосъобщенията
                        
                     
                           650, route des Lucioles
                        
                     
                           F-06921 Sophia Antipolis Cedex
                        
                     
            
               
                           Европейска комисия
                        
                     
                           DG XIII/A/2 — (BU 31, 1/7)
                        
                     
                           Rue de la Loi/Wetstraat 200
                        
                     
                           B-1049 Brussels
                        
                     
         или от всяка друга организация, която е натоварена със задачата да предлага ETSI стандарти, списък от които може да бъде намерен в Интернет на адрес www.ispo.cec.be.
   
      (1)  ОВ L 109, 26.4.1983 г., стр. 8.